અંતે વાતચીતના અંતિમ દોરમાં એમણે જણાવ્યું કે દર વર્ષે એવા સમીકરણો રચાતા કે કોઈને કોઈ રીતે ‘સ્પંદન’ મને ખેંચી જ રાખતું આમ જુઓને... આ વર્ષે પણ આ કાર એક્સિડેન્ટના લીધે મારે ગુજરાત પાછું આવવું પડ્યું અને ‘સ્પંદન-૨૦૧૪’નું કાર્ય શરું થયું. આમ જોઈએ તો કોઈ વ્યક્તિને પ્રેમ કરવા કરતા એક નામ – એક પ્રવૃત્તિ ‘સ્પંદન’ને પ્રેમ કરવો મને વધારે યોગ્ય લાગ્યો. આમ તો શરુઆતમાં ‘સ્પંદન’ મારા માટે એક શબ્દ હતો. પછી ‘લાકડાનું નોટીસ બોર્ડ’ પછી વર્ષો સચવાયેલું ‘Wall Magazine’ જે પુસ્તકમાં પરિવર્તીત થયું અને અંતે આજે ‘સ્પંદન’ એક સરકાર માન્ય ટ્રસ્ટ છે જે એક ‘પરિવાર’ બની ગયો છે. કલાપ્રેમી તબીબોનો પરિવાર...! જેમાં આજે ૫૬ જેટલી કોલેજો સામેલ છે. આજે મને આનંદ એ વાતનો છે કે ‘સ્પંદન’ ના લીધે જ હું સારું મેનેજમેન્ટ શીખી શક્યો. આ સિવાય પણ ‘સ્પંદને’ જિંદગીમાં ઘણું શીખવ્યું. એટલે જ મેં ‘સ્પંદન-૨૦૧૩’ ની પ્રસ્તાવનામાં લખ્યું તેમ – ‘‘સ્પંદન છે શબ્દો, સ્પંદન મારી શક્તિ, સ્પંદન મારું સાહસ ને સ્પંદન જ મારી ભક્તિ’ વાહ... ખરેખર ડો. પાર્થ અને ડો. હિરેનને મળીને સ્પંદનયાત્રા જાણવાનો અને માણવાનો ખૂબ સરસ મોકો મળ્યો. ખૂબ મજા આવી. વાતોમાં આટલો સમય કેમ પસાર થઈ ગયો, એની ખબર જ ના પડી ! અંતે સુરેન્દ્રનગરના પ્રખ્યાત ‘રાજેશ’ના સમોસા ખાઈને મુલાકાતની પૂર્ણાહુતિ કરી. આ હતી અમારી એક યાદગાર મુલાકાત ! (નોંધ : આ ઇન્ટરવ્યુ ૧૮ ફેબ્રુઆરી ૨૦૧૪ ના લેવામાં આવેલું તથા ઇન્ટરવ્યુ ની ફોટોગ્રાફી ૮ માર્ચ ૨૦૧૪ ના રોજ દેવાંશી ગોલાણી દ્વારા કરવામાં આવેલી.)Up Coming Events